b'\n_START_ARTICLE_\nGrb Ob\xc4\x8dine Ra\xc4\x8de - Fram\n_START_PARAGRAPH_\nGrb Ob\xc4\x8dine Ra\xc4\x8de - Fram je upodobljen na \xc5\xa1\xc4\x8ditu poznogotskega stila, sanitske oblike, katerega osnovna barva je zelena. Osrednji motiv grba je srebrna renesan\xc4\x8dna, enonadstropna, simetri\xc4\x8dna gra\xc5\xa1\xc4\x8dina s tremi stolpi z zlatimi strehami. Kon\xc4\x8dna stolpa imata po dve pravokotni okni nodre barve drugega nad drugim. Med njima je obokan odprt vhod, nad katerim se nahaja napu\xc5\xa1\xc4\x8dni stolpi\xc4\x8d z enim kvadratnim modrim oknom. Nad povezovalnim obokom se levo in desno od napu\xc5\xa1\xc4\x8dnega stolpi\xc4\x8da nahaja po eno okno, enako tistemu s stranskih stolpov. Strehe vseh stolpov so trikotne s koni\xc4\x8dastim vrhom, na katerem se na vsakem stolpo nahaja zlata krogla. Pod lokom grajskega vhoda se nahaja zlat grozd, sestavljen iz desetih jagod, ki ima na vrhu v desno in levo simetri\xc4\x8dno, spiralno zaviti srebrni vitici._NEWLINE_Zlati trak, ki ga nosi \xc5\xa1\xc4\x8dit na svojih zunanjih robovih, lahko slu\xc5\xbei le kot grbovni okras.'